Ես ներկա եմ եղել Կոսովոյի մասին մի շարք վեճերի և ցնցվեցի, երբ պարզեցի, թե նույնիսկ քաջատեղյակ մարդիկ ինչքան աղոտ ու շփոթ պատկերացում ունեն Կոսովոյի գործերին մեր խառնվելու պատճառների մասին: Համարյա անդադար նրանք խոսում են մարդասիրական պատճառների ու մարդու իրավունքների մասին: Այս երկուսն իրարից լրիվ տարբեր են: Մարդու իրավունքները քաղաքական իրավունքներ են: Երբ սրանք խախտվում են, միշտ էլ հումանիտար աղետի հնարավորություն է առաջանում, ու թեև CNN-ի հաղորդումները գրգռում են մարդկանց, միևնույն է` չափազանց ուշ է լինում, վնասն առկա է լինում, և միջամտության արդյունքը հաճախ անարդյունավետ է: Հումանիտար աղետը կանխելը հնարավոր կլիներ միայն մարդու քաղաքական իրավունքների պաշտպանությամբ, բայց դրան հասնելու համար մարդիկ պիտի շահագրգիռ լինեն պաշտպանելու ուրիշների քաղաքական իրավունքները: Հնար չկա, որ կանխելու գործը ժամանակին սկսվի: Հաջողության համար այդ գործը պիտի առաջնորդվի բաց հասարակության սկզբունքներով միայն: